NOST er Den nationale operative stab, der er en enhed, der træder sammen for at koordinere mellem myndigheder i krisetider.

- Det er et koncept, der skal rulles ud på en eller anden måde. Jeg kender ikke rammerne for de test, der skal laves. Men vi prøver det af for at se, hvordan fysikken er i det.

Derfor har de haft Radius ude til at lægge el, og der er trukket vandrør.

Og udover Rigspolitiet stiller Region Hovedstaden og Rigshospitalet med klinisk personale til at finde ud af, hvordan testfaciliteten skal se ud og laves. For den bliver nok rullet ud i landet, lyder det fra Michael Langgaard Nielsen.

- Vi er blevet bedt om at stille det op. Og det er kun i Fælledparken indtil videre, men jeg går ud fra, at der kommer lignende faciliteter i andre regioner.

Teststrategi

På et tidspunkt ville Sundhedsstyrelsen teste 5.000 om dagen, så var ambitionen 10.000, og så var der igen ikke noget konkret mål.

I går skrev Statsministeriet så i en pressemeddelelse, at der skal lægges en samlet teststrategi for coronavirus.

I en bred politisk aftale var partierne enige om, at sundhedsmyndighederne skal fremlægge en samlet strategi for at teste for coronavirus.

Som en del af det skal frontpersonale som læger og sygeplejersker samt sårbare grupper testes, og derudover skal et helt nyt tiltag være en del af den danske teststrategi.